கடந்த 5-ஆம் தேதி சென்னையில் நடைபெற்ற அதிமுக எம்.எல்.ஏ.க்கள் கூட்டத்தில் கலந்து கொள்ள நாமக்கல் எம்.எல்.ஏ. கே.பி.பி.பாஸ்கர், சேந்தமங்கலம் எம்.எல்.ஏ. சி.சந்திரசேகரன், திருச்செங்கோடு எம்.எல்.ஏ. பொன்.சரஸ்வதி ஆகிய 3 பேரும் சென்றனர். அதன் பின்னர், தங்கள் தொகுதிக்கு அவர்கள் திரும்பி வரவில்லை. தமிழக முதல்வராக சசிகலா ஆதரவளிக்கும்படி மூன்று எம்.எல்.ஏ.க்களையும் வற்புறுத்தி, தமிழக மின்சாரம், மதுவிலக்கு மற்றும் ஆயத்தீர்வைத்துறை அமைச்சர் பி.தங்கமணி கடத்திச் சென்று சென்னையில் ஒரு அறையில் அடைத்து வைத்துள்ளதாகத் தெரிகிறது.